Koronavirusi, flasin specialistët
Ekspertë të fushës së shëndetit publik flasin rreth mundësisë së përhapjes së virusit të ri nga kafshët tek njeriu. 
Vendet në të gjithë botën, veçanërisht në Azi kanë filluar kontrollet e temperaturës së pasagjerëve në aeroporte, stacione hekurudhore dhe përgjatë autostradave, me qëllim identifikimin e njerëzve të infektuar me një virus të ri. Kjo vjen ndërsa miliona njerëz fillojnë udhëtimet për të festuar Vitin e Ri Kinez. Shkencëtarët gjermanë kanë zhvilluar një mënyrë për të diagnostikuar virusin e ri i cili u shfaq fillimisht në qytetin kinez Uhan dhe ka prekur më shumë se 290 njerëz. Në prag të Vitit të Ri Kinez, përhapja e një virusi të ri të rrugëve të frymëmarrjes është një lajm i keq për miliona njerëz në mbarë Azinë. Zyrtarët e shëndetësisë në mbarë botën po vëzhgojnë për mbartësit e koronavirusit të ri. Raste janë raportuar në Japoni, Tajlandë, Tajvan, Australi dhe në shtetin Uashington të SHBA-së. Konfirmimi se virusi po përhapet mes njerëzve ka shtuar frikën. Reagimi i shpejtë botëror ka për qëllim parandalimin e një përsëritje të shpërthimit të virusit SARS në vitet 2002-2003, një koronoavirus tjetër që filloi në Kinë dhe shkaktoi vdekjen e afro 800 njerëzve. Organizata Botërore e Shëndetit ka njoftuar se do të takohet në Gjenevë për të diskutuar nëse shpërthimi është një emergjencë ndërkombëtare e shëndetit publik dhe si ta menaxhojë situatën. Koronaviruset janë një familje e madhe virusesh që shkaktojnë sëmundje duke filluar nga gripi i zakonshëm e deri te sëmundjet më të rënda siç janë Sindroma e frymëmarrjes (MERS) dhe Sindroma Akute e Rëndë e Frymëmarrjes (SARS). Dr. Nathalie MacDermott është specialiste e sëmundjeve infektive në universitetin Kings College në Londër. thotë specialistja. Virusi i zbuluar së pari në qytetin kinez Uhan është një lloj i ri i cili nuk dihej të prekte njerëzit më parë. Disa koronaviruse mund të transmetohen mes kafshëve dhe njerëzve. Disa koronaviruse të njohura qarkullojnë tek kafshët por nuk kanë infektuar ende njerëz. Por viruse të reja zbulohen në të gjithë botën gjatë gjithë kohës. thotë zonja MacDermott. Virusi i ri besohet ta ketë origjinën nga një treg prodhimesh deti, ku shiteshin gjithashtu zvarranikë, megjithëse shkencëtarët thonë se nuk ka gjasa ta ketë origjinën nga zvarranikët. Informacioni nga Uhani sugjerojnë se shumica e rasteve deri tani në Kinë nuk janë ekstreme. Mjekët thonë se disa raste kanë qenë të rënda dhe kanë përfunduar në vdekje, por ata nuk e dinë saktësisht se sa njerëz janë infektuar, kështu që nuk është e mundur të gjykojnë nëse virusi i ri është shumë ngjitës apo i rëndë. Njerëzit me probleme shëndetësore të vazhdueshme ka të ngjarë të jenë më të prekshëm, siç janë fëmijët dhe të moshuarit. Virusi aktual nuk është identifikuar më parë tek njerëzit. Zëdhënësi i ministrisë së jashtme Geng Shuang konfirmoi se Kina do të marrë pjesë në bisedimet urgjente për koronavirusin që drejtohen nga Kombet e Bashkuara të mërkurën.